text: Sele var spændt for løst
  02 juni 2011 kl. 17.58
  Den lille dreng, der for to uger siden døde i sin barnevogn i Broager, var formentlig forkert spændt fast.
  Det viser tekniske undersøgelser fra politiet og Sikringsstyrelsen.
   
  Selen sad så løst, at drengen kunne komme halvt ud af barnevognen og dermed blive kvalt i selen.
  Lederen af Sønderborg Politi, Preben Westh, siger til JydskeVestkysten, at den dagplejer, der passede drengen, formentlig ikke vil blive sigtet i sagen.
  